CELEX: 32011R0647
Language: mt
Date: 2011-07-04 00:00:00
Title: Regolament tal-Kummissjoni (UE) Nru 647/2011 tal- 4 ta’ Lulju 2011 li jikkorreġi l-verżjoni Slovena tar-Regolament (UE) Nru 258/2010 li jimponi kundizzjonijiet speċjali fuq l-importazzjoni tal-guar gum li joriġina jew li jkun ġej mill-Indja minħabba r-riskji ta’ kontaminazzjoni mill-pentaklorofenol u d-dijossini, u li jirrevoka d-Deċiżjoni 2008/352/KE  Test b’relevanza għaż-ŻEE

5.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 176/17
            
         REGOLAMENT TAL-KUMMISSJONI (UE) Nru 647/2011
   tal-4 ta’ Lulju 2011
   li jikkorreġi l-verżjoni Slovena tar-Regolament (UE) Nru 258/2010 li jimponi kundizzjonijiet speċjali fuq l-importazzjoni tal-guar gum li joriġina jew li jkun ġej mill-Indja minħabba r-riskji ta’ kontaminazzjoni mill-pentaklorofenol u d-dijossini, u li jirrevoka d-Deċiżjoni 2008/352/KE
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 178/2002 tal-Parlament Ewropew u tal-Kunsill tat-28 ta’ Jannar 2002 li jistabbilixxi l-prinċipji ġenerali u r-rekwiżiti tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel u li jistabbilixxi l-proċeduri fi kwistjonijiet ta’ sigurtà tal-ikel (1), u b’mod partikolari l-Artikolu 53(1)(b)(ii) tiegħu,
   Billi:
   
               (1)
            
            
               Fil-25 ta' Marzu 2010, il-Kummissjoni adottat ir-Regolament (UE) Nru 258/2010 (2) li jimponi kundizzjonijiet speċjali fuq l-importazzjonijiet tal-guar gum u li jirrevoka d-Deċiżjoni 2008/352/KE. Fil-verżjoni tal-lingwa Slovena ta' dak ir-Regolament, il-kliem "operaturi kummerċjali tal-għalf u tal-ikel" ġie tradott b'mod mhux korrett u għalhekk jeħtieġ li ssir korrezzjoni ta' dik il-verżjoni lingwistika. Il-verżjonijiet bil-lingwi l-oħra mhumiex affettwati.
            
         
               (2)
            
            
               Ir-Regolament (KE) Nru 258/2010 għandu għalhekk jiġi korrett skont dan.
            
         
               (3)
            
            
               Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Dan ir-regolament li jikkorreġi jikkonċerna biss il-verżjoni Slovena.
   Artikolu 2
   Dan ir-Regolament għandu jidħol fis-seħħ l-għada tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-4 ta’ Lulju 2011.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 31, 1.2.2002, p. 1.
   
      (2)  ĠU L 80, 26.3.2010, p. 28.